Romi Cinta Julia

Romi Cinta Julia ialah sebuah siri drama televisyen Malaysia 2014 arahan Kas Roshan, dibintangi Saharul Ridzwan dan Aisya Hasnaa. Siri drama ini mula bersiaran di Slot Lestary, TV3 bermula 2u Februari 2014 bagi menggantikan Ku Cinta Kau Seorang.Drama bersiri Romi Cinta Julia Sensasi Selebriti (2 Mac 2014). Dicapai pada 12 Mei 2015..Miranda dan Romi Cinta Julia sampai kemuncaknya Perak Today (21 Mei 2014). Dicapai pada 21 Mei 2014.

Sinopsis
Mengisahkan hubungan Julia (Aisya Hasnaa) dengan kekasihnya, Jeff (Aidil Aziz) yang tidak direstui oleh keluarga. Hubungan tersebut mendapat tentangan dari bapa Julia, Malik (Esma Daniel) yang bersungguh ingin memutuskan hubungan anak bongsunya dengan Jeff. Namun, tindakan Malik hanya membuatkan Jeff semakin galak ingin memiliki Julia.

Suatu hari, Jeff telah memungkiri janjinya untuk bertemu dengan Julia di sebuah pusat membeli belah. Lantas, ia membawa kepada pertemuan secara tidak sengaja antara Julia dengan Romi (Syarul Ridzwan). Tidak lama kemudian, hubungan Julia dan Jeff berlanjutan sehingga ke satu peringkat yang menyakitkan hati Malik. Julia telah ditahan pihak berkuasa kerana mengikut Jeff menyertai aktiviti sosial.

Sementara itu, Malik telah berkenalan dengan Romi di sebuah kedai buku. Keperibadian Romi begitu menarik hatinya. Pada waktu yang sama, Malik begitu marah terhadap Jeff dan membuat keputusan drastik untuk memisahkan Julia dengan Jeff. Dia tidak membenarkan Julia keluar rumah dan berhenti dari kolej tersebut.

Romi tidak mengetahui bahawa kepulangan ayahnya ke Malaysia kerana satu urusan lain yang lebih penting mengenai masa depannya. Bapa Romi, Mohamad membuka perjanjian antara beliau dengan Malik 20 tahun dahulu untuk menjodohkan Romi dengan Julia. Malik menganggap itu adalah kesempatan terbaik untuk memisahkan Julia dari Jeff sekaligus melupakan kekasihnya itu.

Julia yang nekad kerana merasakan Jeff adalah cinta sejatinya telah mengikut usul gila Jeff untuk melarikan diri dari apartment kakaknya menggunakan satu kain yang diikat bersambung-sambung. Namun, sambungan kain terputus dan Julia terjatuh. Jeff panik dan beredar, meninggalkan Julia kesakitan di situ. Julia cedera parah pada tulang belakangnya dan mungkin lumpuh untuk satu jangka masa yang tidak pasti.

Akhirnya, Romi dan Julia pun dinikahkan. Sejak menjadi suami isteri, Romi melayani Julia umpama puteri. Romi yang menyuap makanan ke mulut Julia, mendukungnya ketika perlu, malahan menyarungkan stokin ke kaki Julia. Julia yang agak dingin pada suaminya, hanya menurut tanpa punya rasa. Romi merancang untuk membawa Julia bercuti bagi meredakan tekanan pada dirinya. Namun, malapetaka melanda dalam perjalanan mereka. Romi terlelap ketika memandu menyebabkan mereka kemalangan.

Pelakon

Pelakon utama
 Syarul Ridzwan sebagai Romi
 Aisya Hasnaa sebagai Julia

Pelakon pembantu
 Aidil Aziz sebagai Jeff
 Esma Daniel sebagai Malik
 Aida Aris sebagai Sabariah
 Maria Farida sebagai Selina
 Mahmud Ali Bashah sebagai Mohammad
 Nonny Nadirah sebagai Suzana
 Leez Rosli sebagai Juliana
 Mia Ahmad sebagai Amy
 Halimah Naim sebagai Mak Bok

Pelakon kanak-kanak
 Zara Sofia Humairah sebagai Bayi

Muzik dan runut bunyi
 "Bukan Wanita Sempurna" - Ning Baizura
 "Terbang" - Khadijah Cooke
 "Masih Milikmu" - Adi Priyo
 "Alasan Untuk Bahagia" - Asfan
 "Takkan Sempurna" - Nominos
 "Akui Cinta" - MyOwnStory
 "Hilang" - Najwa Latif
 "Setelah Kau Tiada" - Cakra Khan
 "Maafkan Ku" - Last Minute
 "Kamu Saja" - Ainan Tasneem
 "Tak Mungkin Aku" - Ainan Tasneem
 "Malunya" - Ainan Tasneem, Mark Adam dan Juzzthin

Rujukan

Pautan luar


Kategori:Drama Melayu 2014
Kategori:Rancangan TV3